17. januar 2017Læs på facebook
Dansk Danseteater - VALS
Onsdag den 1. februar kl. 20 - Husumhus, Husum
Vals har inspireret den spanske multikunstner og koreograf Marcos Morau til aftenens første værk. Morau dykker ned i den klassiske musik og udfordrer nogle af de største valse - fra Tjajkovskij til Strauss. Han skaber nysgerrige, tværæstetiske værker, som forener kunstarterne teater, dans, film, billedkunst, litteratur og fotografi.
Stephen Shropshire står for anden del af aftenens forestilling. Den amerikanske koreograf er mere optaget af det konceptuelle, symbolske og dansetekniske koreografiarbejde. Med sit kraftfulde bevægelsessprog udforsker Shropshire i dette værk menneskelige ritualer og eksistentielle grundvilkår til nykomponeret musik af Chris O’Connor - en af New Zealand mest respekterede, nulevende komponister.
VALS er en moderne danseforestilling skabt af to af den internationale dansescenes eftertragtede trinmagere. Fælles for dem begge er, at de repræsenterer kunstnerisk kvalitet, ekstraordinære oplevelser og et forfriskende fysisk trinsprog.